สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 2 มิถุนายน พ.ศ. 2558ดัชนีหุ้นไทยปิดที่ระดับ 1,496.05 จุด เพิ่มขึ้น 2.44 จุด มูลค่าซื้อขาย 39,747 ล้านบาท แนวโน้มสัปดาห์นี้แนวรับ 1,480 จุด แนวต้าน 1,515 จุด
2 มิ.ย. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 2 มิถุนายน พ.ศ. 2558ดัชนีหุ้นไทยปิดที่ระดับ 1,496.05 จุด เพิ่มขึ้น 2.44 จุด มูลค่าซื้อขาย 39,747 ล้านบาท แนวโน้มสัปดาห์นี้แนวรับ 1,480 จุด แนวต้าน 1,515 จุด
****หุ้นAOT ราคาวิ่งสวนทั้งที่ขึ้น XD และ MSCI ลดน้ำหนักการลงทุนก็ตาม ว่าไปแล้วราคาพื้นฐานหุ้นตัวนี้อยู่ที่ระดับ 320 บาท ราคาวิ่งสวนXD ถือว่าสมเหตุสมผลไม่น้อยทีเดียว****หุ้นKTB ปรับลงกว่า 20% ถือเป็นช่วงช้อนของถูกจริงๆ แต่ต้องบอกว่าทยอยช้อนซื้อนะ เพราะเชื่อว่าราคาหุ้นกลุ่มแบงก์ ยังหวั่นไหวกับผลประชุมกนง. 10 มิ.ย.นี้ ว่ากันว่ากนง.มีโอกาสสูงจะปรับลดอัตราดอกเบี้ยลงอีก 0.25% เหลือ 1.25%
***หุ้นBTS เริ่มกลับมาได้รับความสนใจอีกครั้งราคาปิดล่าสุด 9.60 บาท แต่ราคาเป้าหมายอยู่แถวๆ 12 บาท ทำให้โอกาสที่ราคาหุ้นปรับขึ้นต่อได้อีก แต่ระหว่างทางจะเกิดแรงขายทำกำไรออกเป็นระยะอย่าได้ตกใจกันไป
****หุ้น BEAUTY สวยไม่สร่างสมกับเป็นหุ้นผลิตภัณฑ์แห่งความงามจริงๆ แถมมีกองทุนใหญ่ร่วมถือหุ้นอยู่ด้วย จึงเป็นภูมิคุ้มกันได้เป็นอย่างดี แต่เหนือสิ่งอื่นใดแนวโน้มรายได้และกำไรเติบโตไม่หยุดจริงๆ
****หุ้นร้อนประจำวันที่ 29 พ.ค. 58 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) ได้แก่ บริษัท เอเชีย คอร์ปอเรท ดีเวลลอปเมนท์ จำกัด (มหาชน) หรือ ACD,ใบสำคัญแสดงสิทธิในการจองซื้อหุ้นสามัญบริษัท เอเชีย คอร์ปอเรท ดีเวลลอปเมนท์ จำกัด (มหาชน) ครั้งที่ 2 หรือ  ACD-W2, บริษัท สแกน อินเตอร์ จำกัด (มหาชน) หรือ SCN ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 02 มิ.ย.-10 ก.ค. 58
****ส่วนหลักทรัพย์ที่ขยายช่วงดำเนินการ ได้แก่ บริษัท แอสเซท ไบร์ท จำกัด (มหาชน) หรือ ABC ,ใบสำคัญแสดงสิทธิในการจองซื้อหุ้นสามัญบริษัท แอสเซท ไบร์ท จำกัด (มหาชน) ครั้งที่ 1 หรือ  ABC-W1,บริษัท เอเซีย จอยท์ พาโนราม่า จำกัด (มหาชน) หรือ AJP, ใบสำคัญแสดงสิทธิในการจองซื้อหุ้นสามัญบริษัท เอเซีย จอยท์ พาโนราม่า จำกัด (มหาชน) ครั้งที่ 1  หรือ AJP-W1 มีผลตั้งแต่ 2-19 มิ.ย. 58 ส่วนหลักทรัพย์ที่เข้าเกณฑ์ระดับ 2 คือ ห้ามคำนวณวงเงินซื้อขายและ Cash Balance ที่ขยายช่วงดำเนินการ ได้แก่ บริษัท ทาคูนิ กรุ๊ป จำกัด (มหาชน)  หรือTAKUNI มีผลตั้งแต่ 2-19 มิ.ย. 58
****เตรียมพบกับประสบการณ์ใหม่ล่าสุด จาก AQ กับโครงการคอนโดมิเนียม  AQ ARIA ASOKE เพดานสูง 360 เซ็นติเมตรทุกห้อง  และพื้นที่ใช้สอยมากกว่าให้บรรยากาศโปร่งโล่งสบาย ใกล้สถานีรถไฟฟ้า MRT และแอร์พอร์ตลิงก์ ใกล้ห้างสรรพสินค้า เปิดลงทะเบียนรับสิทธิพิเศษวันนี้ถึง26  มิ.ย. 58เพื่อรับส่วนลดพิเศษเพียบ มีห้องตัวอย่างให้สัมผัสความพิเศษ 15 มิ.ย. 58 ชัวร์
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 